Diari Oficial de la Generalitat Valenciana


Sumari del DOGV 6137, del 04-11-2009 (2009/12938)

Notificació de la Resolució de la secretària autonòmica de Medi Ambient, Aigua, Urbanisme i Habitatge, de 9 de juny de 2009, del recurs d'alçada, referència interna R-465/2009.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12536


Data del document
:   05-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de la secretària autonòmica de Medi Ambient, Aigua, Urbanisme i Habitatge, de 9 de juny de 2009, del recurs d'alçada, referència interna R-465/2009. [2009/12213]  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es publica mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament del seu últim domicili conegut, la notificació de l'acte administratiu a la persona que a continuació s'allista, ja que no s'ha pogut practicar a l'esmentat domicili.  
Interessat: Enrique Martínez Román.  
Últim domicili conegut: carrer Capità Gaspar Ortiz, núm. 153, 3r, porta 6 (03823 Elx)  
Acte administratiu: resolució de la secretària autonòmica de Medi Ambient, Aigua, Urbanisme i Habitatge del recurs d'alçada formulat per Enrique Martínez Román, relatiu a l'expedient de resolució administrativa del contracte de compravenda per ocupació sense títol legal A-RAFT-029/08   
«Dades del reclamant  
Núm. d'expedient Cognoms i nom  
A-RAFT-0029/08 Martínez Román, Enrique  
Dades de l'habitatge  
Codi de l'habitatge: 03/0837/0034  
Domicili: c/ Capità Gaspar Ortiz, núm. 153, 3r, pta. 6, d'Elx (Alacant)  
Règim: compravenda  
Adjudicatari: Bartolomé Martínez López (difunt)  
I. Antecedents  
Cronològicament exposats, els fets essencials relatius a l'indicat expedient són els següents:  
Primer. L'habitatge objecte d'aquest expedient es va adjudicar en règim de compravenda a Bartolomé Martínez López en data 17.05.1990. L'adjudicatari ha mort i actualment és ocupat pel seu fill, Enrique Martínez Román; en detectar-se, basant-se en les dades demanades pel personal adscrit a la inspecció de patrimoni de l'IVHSA i la policia nacional de data 24.07.2008, que no té títol legal per a això, es va incoar l'expedient de resolució administrativa de contracte de compravenda per falta de títol per a ocupar l'esmentat habitatge, en data 8 de setembre de 2008, amb la referència A-RAFT-0029/08.   
Segon. El 31 d'octubre de 2008 es va elaborar el corresponent plec de càrrecs. Aqueix mateix dia, se li va notificar en forma, a la seua germana Remedios, en trobar-se en aquell moment al domicili de l'habitatge indicat, i se li va concedir un termini de 30 dies per a formular les al·legacions que estimara pertinents a l'esmentat plec.   
Tercer. Els interessats no han presentat proves ni efectuat al·legacions per a desvirtuar la causa que va donar origen a aquest expedient, per la qual cosa amb data 24 de febrer de 2009, la directora general d'Habitatge i Projectes Urbans va dictar la corresponent resolució, la qual considerava resolt l'expedient i ordenava procedir al llançament, i que, com hi consta, després de dos intents de notificació, aquesta no es va poder practicar, ja que no es va trobar ningú al domicili que poguera fer-se'n càrrec, i per tant s'hi va publicar per mitjà d'edictes.   
Quart. Amb data 23.03.2009 la germana de l'interessat acudeix a les oficines de l'Institut Valencià d'Habitatge i presenta un escrit tenint per interposat recurs d'alçada contra l'esmentada resolució, i aquesta es considera notificada.  
II. Fonaments de dret  
L'article 57, de la Llei 8/2004, de 20 d'octubre, de la Generalitat, de l'habitatge de la Comunitat Valenciana.   
En el mateix sentit els articles 181, 182 i 183 del Decret 75/2007, de 18 de maig, pel qual s'aprova el Reglament de protecció pública a l'habitatge.  
Els articles 20 i 24 de la Llei 14/2003, de 10 d'abril, de patrimoni de la Generalitat Valenciana.  
Els articles 59, 69.2, 76 i 89 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
La disposició addicional de la Llei 8/2004, de 20 d'octubre, de la Generalitat, de l'habitatge de la Comunitat Valenciana.  
III. Contestació a les al·legacions  
Tenint en compte els antecedents que consten en els arxius i la informació obtinguda del personal d'inspecció, resulta que l'habitatge de referència ha sigut objecte de diversos expedients dels previstos per la legislació especial en matèria d'habitatges de protecció pública, quant a la utilització per part de l'administració intervinent, dels procediments dels previstos legalment a fi de normalitzar i recuperar la titularitat dels habitatges de protecció oficial de promoció pública, ja siga en casos d'impagament de quotes d'amortització com en casos d'ocupacions irregulars.  
Bartolomé Martínez López, pare del recurrent, va ser adjudicatari de l'habitatge esmentat i va cessar en aquesta situació per motiu de la seua defunció i es constata que en el moment de la defunció tenia incoats expedients de requeriment de pagament i sense que el contracte que ens ocupa es trobe rescindit o resolt ni judicialment ni administrativament.  
Els hereus interessats van sol·licitar el canvi de titularitat en els drets i obligacions de l'habitatge referenciat, que els va ser denegat en dues ocasions, per falta de documentació (exp. A-CTIT-0155/04 i A-CTIT-0137/05 respectivament) malgrat això els interessats estan ocupant l'esmentat habitatge, per la qual cosa, en detectar-se aquesta circumstància basant-se en els informes d'Inspecció, s'inicia un expedient de resolució contractual per l'ocupació de l'esmentat habitatge sense títol legal per a això.  
Notificada l'existència de la causa de la incoació als interessats, aquests no van formular al·legacions ni van aportar cap documentació en defensa dels seus drets i interessos, i una vegada dictada la resolució que considera resolt el contracte i de la qual han tingut coneixement, acudeixen a les oficines d'aquest Institut en data 23 de març de 2009 i presenten un escrit, en virtut del qual sol·liciten que se solucione el conflicte generat per l'ocupació de l'habitatge litigiós.  
D'altra banda, a la vista de la documentació que consta en l'expedient de referència, s'acredita que els interessats reconeixen en el seu escrit l'ocupació de l'habitatge sense cap autorització, tan sols pel mer fet de ser els hereus legítims de l'anterior titular que ha mort, constituint aquest motiu una via per a adjudicar l'habitatge als qui substituïsquen legalment el beneficiari per successió mortis causa. En no prosperar aquesta possibilitat, per no presentar la documentació exigida per a aquests supòsits, és evident la concurrència de la causa de resolució administrativa del contracte de l'apartat 5 de l'article 57 de la Llei valenciana de l'habitatge, ja que els recurrents no tenen cap títol que legitime l'ocupació d'aquest immoble.  
Davant la concurrència d'aquesta causa de resolució contractual no pot acceptar-se el dret a obtenir l'adjudicació sense ajustar-se a la normativa en vigor, si bé es pot optar, en aquests casos, per regularitzar la situació mitjançant l'adjudicació d'habitatges que es troben ocupats il·legalment, tenint caràcter facultatiu per a l'administració titular l'adjudicació atenent a uns criteris objectius i subjectius, segons el que preceptua l'article 160 del Reglament de protecció pública a l'habitatge.  
Basant-se en tot l'anterior i atés que no hi ha cap títol per part de Enrique Martínez Román per a ocupar l'habitatge objecte d'aquest recurs, la resolució de la directora general d'Habitatge i Projectes Urbans de 24 de febrer de 2009 ha de ser íntegrament confirmada.  
Resolució  
Vist l'expedient es dedueix que ha quedat acreditat que Enrique Martínez Román no té títol legal per a ocupar l'habitatge de promoció pública siti a Elx (Alacant) al carrer Capità Gaspar Ortiz, 153, 3r, porta 6.  
Vistos els fets, les disposicions legals esmentades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.   
Contra aquesta resolució, que posa fi a la via administrativa, es pot interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la recepció d'aquesta, segons els arts. 10.1 i 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això, sense perjudici que es puga exercir qualsevol altre recurs que considere oportú.  
València, 9 de juny de 2009.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillém.»  
La qual cosa us notifiquem perquè en prengueu coneixement i a l'efecte oportú.  
València, 5 d'octubre de 2009.- La directora general d'Habitatge i Projectes Urbans: Maria Jesús Rodríguez Ortiz.